Trygve Hoff

Trygve Henrik Hoff (født 7. juli 1938, død 2. desember 1987) var en norsk vokalist, komponist, tekstforfatter og visekunstner. Han var lærer på Buskerud folkehøgskole (Heimtun) i mange år, da han bodde på Darbu i Øvre Eiker kommune. Trygve Hoff var en periode dirigent for Berlevåg Mannsangforening, og la inn betydelig innsats i utviklingen og utviklingen av UKEkoret Pirum i 1970-årene.

Bakgrunn 
Hoff var født og oppvokst på Rognan i Nordland. Han var saltdaling og nordlending og henta inspirasjon til tekstene sine fra der han hørte hjemme.

Kunstnerisk virke 
Samleplata hans Snart gryr en dag blei i 2004 av avisa Nordlys og NRK kåra til tidenes nordnorske samlealbum. Hoff skreiv ei rekke viser med utspring i landsdelen. Han skildra «Jentan på fileten», og skreiv også tekster for andre artister og turnerte landsdelen flittig helt inntil han gikk bort. 

I november 2018 ble låten «Nordnorsk julesalme» kåret av NRK Nordlands lyttere og seere til «tidenes låt fra Nordland». 

«Har en drøm» og «Ei hand å holde i» (melodi av Svein Gundersen) er kjente sanger som begge ble gitt til Jørn Hoel. På Sissel Kyrkjebøs debutplate Sissel finnes hele fem sanger med tekst av Trygve Hoff, «Tenn et lys», «I ditt smil» og «Dagen gryr» (melodi av Svein Gundersen) samt «Inn til deg» (melodi av Lars Muhl) og «Det skal lyse en sol» (melodi av Lasse Holm). Trygve Hoff samarbeidet mye med Svein Gundersen.

Trygve Hoffs gravsted er ved Fiskum kirke.

Han ble hyllet med Nordland fylkes kulturpris post mortem i 1988.

Diskografi 
 1979 Kokfesk & Ballade 
 1980 Fokti
 1980 Rækved og lørveblues
 1983 Dele med dæ
 1985 Midt i livet
 1988 Snart gryr en dag (samleplate)
 1993 Lån mæ no'n tima (samleplate)
 1994 Trygve Hoff (utgivelse i regi av Televerket)
 1995 Trollfjell her i nord (Lydbok i samarbeid med Karl Erik Harr)
 2008 Kokfesk & Ballader (samleplate)
2014 De beste (EP)

Utvalgte utgivelser av andre artister 
Album av andre artister som inneholder sanger skrevet eller oversatt til norsk av Trygve Hoff:
 1979 Vandrerne - Vandrerne
 1986 Sissel Kyrkjebø – Sissel
 1987 Jørn Hoel – Varme ut av is
 1988  Solfrid Hoff (nå Solfrid Nilsen) – Prinsessa i tårnet
 1994 Sissel Kyrkjebø – Amazing Grace
 1995 Bodø-oktetten – Nocturne i Nord
 1995 Jørn Hoel – Jørn Hoels beste
I tillegg er det over 70 innspillinger av «Nordnorsk julesalme» med forskjellige artister og kor.

Bibliografi  
 1981 Kokfesk, ballader og lørveblues 
 1982 Trollfjell her nord. Ble senere også tilgjengelig som lydbok, innlest av Trygve Hoff selv.
 1984 Eventyr langs leia
 1985 Lyset i mørketida
 1983 Villblomar i visehagen (redaktør)

Trygve Hoffs Minnefond og Minnepris 
Trygve Hoffs Minnefond ble stiftet 12. februar 1988, to måneder etter hans død. Fondets grunnkapital er skaffet til veie ved støttekonserter, offentlige tilskudd og private gaver.

Fondets formål er å dele ut Trygve Hoffs Minnepris, som finansieres av grunnkapitalens avkastning. Minneprisen gis til en person eller en gruppe personer som arbeider med kulturarbeid i Trygve Hoffs ånd.

Trygve Hoffs minnepris 
 1989: Norsk Revyfestival
 1990: Sommer-Melbu
 1992: Per Indrehus
 1994: Solveig L. Hermo
 1996: Ola Bremnes
 1998: Tor Halvard Nilsen
 2000: Bente Reibo
 2004: Bjørn Andor Drage
 2006: Alt for Rognan
 2008: Kristin Mellem
 2013: Henning Sommerro
 2015: Tori Snerte
 2017: Erling Riibe Ramskjell
 2020: Tonje Unstad

Familie 
Trygve Hoff var far til musikeren Ståle Hoff (1963–2010) og skuespillerne Stig Henrik Hoff og Siv Elisabeth (Sibeth) Hoff. Ståle Hoff spilte på flere av sin fars utgivelser, og skrev melodien til «Folk é så bra» sammen med Terje Blickfeldt.

Referanser

Eksterne lenker 
 
  ballade.no om Trygve Hoff
  Blåfrostfestivalen markerer Trygve Hoff
  Kulturnett om Trygve Hoff

Norske visesangere
Norske låtskrivere
Norske dirigenter
Personer fra Saltdal kommune
Norske salmediktere